《题尤使君郡圃十二诗 其十一 驻目亭》
宋代·李庚

吏散长廊静，杖藜巾一幅。只图宽眼界，不管穷脚力。

野水露微湾，寒山出寸碧。待拍洪崖肩，蓬莱真咫尺。

作者简介：宋临江人，流寓天台，字子长。高宗绍兴十五年进士。历御史台主簿、监察御史，以附汤鹏举罢。除兵部郎中，继奉祠提举江东常平，知南剑、抚二州，调知袁州，未赴而卒。有《詅痴符集》。